Ngohe Aromatawai: He toi tipu, he toi ora

Paerewa Paetae Ngā Mahi a te Rēhia 91696: Te whakaatu māramatanga ki te whakapapa o tētahi toi taketake i roto i ngā mahi a te rēhia

Aronga: Ngā Mahi a te Rēhia 1.7B v1

Whiwhinga: 4

**Te Horopaki**

Ko tāu nā mahi he whakarite kauhau e whakamārama ana i tētahi wāhanga o te kapa haka.

Ka tautohu koe i tētahi āhuatanga nō te kapa haka hei kaupapa mō tō kauhau, ārā, ko te haka, te poi, te waiata ā-ringa, te mōteatea.

Ka mahi takitahi koe ki te whakarite i tō kauhau hei whakamārama i te kaupapa kua tohua. Me tuhi ngā rangahau ki roto i tētahi rautaka, hautaka rānei.

Ka aromatawaingia tāu whakamārama i te takenga mai o te kaupapa toi kua tohua.

**Hei Mahi**

Kōwhiria tētahi āhuatanga o te kapa haka hei kaupapa mō tō kauhau. Rangahaua ngā kōrero whakapapa e hāngai tōtika ana ki taua āhuatanga, arā:

* Nō hea taua kaupapa? Inahea i tīmata ai?
* He aha ngā kōrero ā-iwi?
* He aha rā ōna hononga ki āhuatanga kē atu?
* Kei te kitea ngā tauiratanga o aua mahi ki hea?

Rangahaua he kōrero mō ngā tikanga e hāngai ana ki te kaupapa kua tohua. Ka pēhea te nohotahi o ngā tikanga ki roto i ngā mahi whakataetae, ki roto tonu i ngā mahi whakangahau hoki? Whakamārama mai ōu whakaaro mō ēnei tūāhuatanga.

Matapakihia me tō kaiako ka pēhea te whakatakotoranga o ngā kōrero kia mārama ai ki te kaiwhakarongo.

Tū ki te kauhau i tō kaupapa.

Taunakitanga: Ngā Mahi a te Rēhia 91696 He toi tipu, he toi ora

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka  | Taunakitanga mō te Kairangi |
| * Ka whakatauira i te whakapapa kia mārama ki roto i tētahi horopaki.
* Ka tautohu i ngā tikanga o tētahi toi taketake.

Hei tauira:Kua tohua he kaupapa hei kauhau.Kua rangahaua ngā kōrero mō te kaupapa kua tohua.Kua whakaputa kōrero mō te whakapapa o tētahi toi taketake.Kua whakaputa kōrero mō ngā tikanga ki roto i ēnei momo whakaaturanga kapa haka kua tohua. | * Ka whakawhānui i ngā whakaaro ki te whakapapa o tētahi toi taketake.
* Ka whakamāori i ngā tikanga o te whakapapa hei whakawhanake ariā.

Hei tauira:Kua mārama te raupapatanga o ngā kōrero ki roto i tāna kauhau. Kua uru atu ngā rangahau ki roto i tāna kauhau me te whakatakoto whakaaro mō te kaupapa. Kua whakaputa kōrero mō te whakapapa o tētahi toi taketake ki roto i tāna kauhau.Kua whakamāori ngā tikanga ki roto i ēnei momo whakaaturanga kapa haka. | * Ka whai māramatanga ki te whakapapa o tētahi toi taketake.
* Ka puta ngā taha rerehua kia rere pai ai ngā mahi toi.
* Ka tau te whakamāori i ngā momo pūkenga, ngā huānga, me ngā tukanga o tētahi toi taketake.

Hei tauira:Kua rere pai te raupapatanga me te whakatakotoranga o ngā kōrero ki roto i tāna kauhau. Kua tīpako i ngā rangahau e hāngai tonu ana ki tāna kaupapa ki roto i tāna kauhau.Kua whakatau kōrero mō te whakapapa o te kaupapa kua tohua.Kua whai take tāna whakamāori i ngā tikanga ki roto i ēnei momo whakaaturanga kapa haka. |